El Bonu, el feu y l’Alien
#000000
Trece Pantasmes: La serie de televisión
#000001
La película orixinal ye nada menos que de 1960, pero la que más recuerda la xente ye’l remake de 2001. Y nun ye porque fuera mui bona, nin porque tuviera un gran ésitu en cines. Quiciabes foi’l diseñu bastante orixinal de les pantasmes lo que quedó grabado nes cabeces, que per otra parte agora se ven como mui a la moda de la época.
#000002
El casu ye qu’agora ta en desendolcu una serie de televisión que va adautar Thirteen Ghosts, y pueque seya’l formatu que meyor-y vien, porque, claro, ¿cómo vas contar la hestoria de trece pantasmes en solo una película? Quiciabes esi yera’l problema, que la personalidá de les pantasmes taba namás fundamentada na so estética.
#000003
Bono, vamos parar un momentín. Pueque teamos dando demasiaes coses por supuestes, yá que les películes nun son tan conocíes. Nelles, un coleicionista de pantasmes consigue atrapar trece y mételos nuna casa, caún nun cuartu propiu, a mou d’esposición. Pero como estes coses siempre salen mal, yá seya exhibiendo dinosaurios o pantasmes, la cosa va torcerse pronto, y les pantasmes van lliberase... lo que nun ye bona noticia pa los humanos qu’anden pehí.
#000004
Tovía nun pue empezar a rodase, pola lor de la fuelga d’actores. Tamién ta que Dark Castle ye la productora que ta trabayando nello, pero precisa’l preste de Sony porque ellos tienen el cincuenta por cientu de los drechos. Pero la cosa ta avanzada, y prueba d’ello ta que yá tenemos nomes d’implicaos, como Aaron McLane, responsable de los efeutos visuales de Fear the Walking Dead. Lo que nun ye poca cosa, yá que, como dicimos, ún de los grandes fuertes de la película última yera la estética de los espíritus.
#000005
Sobre l’argumentu, sabemos que va ser continuación direuta de la película de 2001, y tamién que quieren dedicar un episodio a caúna de les pantasmes escapaes. Vien estupendo qu’haya gran cantidá de series con trece episodios cada temporada.
#000006